2024 لبنان پیجر دھماکے

17 ستمبر 2024ء کو، 3:30 سہ پہر کے مقامی وقت کے مطابق، ایران کی حمایت یافتہ سیاسی جماعت اور عسکریت پسند گروپ حزب اللہ کے زیر استعمال ہزاروں ہینڈ ہیلڈ پیجر  (صوتی آلات) بیک وقت لبنان اور شام میں پھٹ گئے۔  ان دھماکوں سے کم از کم سولہ افراد ہلاک اور 2,750 سے زیادہ زخمی ہوئے، جن میں حزب اللہ کے ارکان اور عام شہری شامل تھے۔  حزب اللہ کے ایک عہدے دار نے نیشنل نیوز ایجنسی کو بتایا کہ یہ واقعہ تنظیم کی "اب تک کی سب سے بڑی سیکیورٹی خلاف ورزی" ہے۔ 

دھماکوں نے لبنان کے متعدد علاقوں کو متاثر کیا جن میں بیروت کا مضافاتی علاقہ داہاہ جنوبی لبنان اور وادی بیکا شامل ہیں، جن کے بارے میں خیال کیا جاتا ہے کہ ان علاقوں میں  حزب اللہ کی موجودگی ہے۔  مزید برآں شام کے شہر دمشق میں بھی  دھماکوں کی اطلاع ملی ہے۔ یہ واضح نہیں ہے کہ آیا صرف حزب اللہ کے ارکان پیجر لے کر جا رہے تھے۔  لبنان بھر میں تقریبا 150 اسپتالوں میں  اس حملے کے متاثرین کو لایا گیا اور افراتفری کے مناظر دیکھے گئے۔  ہلاک ہونے والوں میں حزب اللہ کے دو کارکن اور حزب اللہ کے ایک کارکن کی 10 سالہ بیٹی بھی شامل ہیں۔ 

فروری 2024 میں حزب اللہ کے سیکرٹری جنرل حسن نصراللہ نے گروپ کے اراکین سے کہا کہ وہ سیل فون کی بجائے پیجر استعمال کریں، انھوں نے یہ  دعوی کیا کہ اسرائیل نے ان کے سیل فون نیٹ ورک میں دراندازی کی ہے۔  حزب اللہ نے اس کے بعد پیجرز کا ایک نیا برانڈ، گولڈ اپالو اے آر 924 ماڈل خریدا، جو حال ہی میں لبنان میں درآمد کیے گئے تھے۔  ایسوسی ایٹڈ پریس کے مطابق، ماہرین کا خیال ہے کہ لبنان پہنچنے سے قبل آلات میں ممکنہ طور پر دھماکا خیز مواد کی تنصیب کی گئی۔ 

## رد عمل

### لبنان
لبنانی سیکیورٹی کے ایک سینئر ذرائع نے *"الحدث"* کو بتایا کہ اسرائیل نے انفرادی آلات کے مواصلاتی نظام میں دراندازی کی تھی، جس کی وجہ سے ان کا دھماکا ہوا۔  وزیر اعظم میکاتی کے دفتر نے کہا کہ یہ واقعہ اسرائیل کی طرف سے "لبنانی خود مختاری کی خلاف ورزی" تھا۔  لبنانی حکومت نے اقوام متحدہ اور بعض ممالک سے رابطہ کیا اور ان سے کہا کہ وہ اسرائیل کو اس حملے کا ذمہ دار ٹھہرائیں۔  لبنان میں اسکول 18 ستمبر کو بند رہیں گے۔  حزب اللہ نے ان دھماکوں کا الزام اسرائیل پر عائد کیا، جسے اس نے "مجرمانہ جارحیت" قرار دیا اور "منصفانہ انتقام" کا اعادہ  کیا۔  حزب اللہ کے ایک عہدے دار نے نیشنل نیوز ایجنسی کو بتایا کہ یہ واقعہ تنظیم کی "اب تک کی سب سے بڑی سیکیورٹی خلاف ورزی" ہے۔ 

### اسرائیل
جب ایسوسی ایٹڈ پریس سے رابطہ کیا گیا تو اسرائیل کی دفاعی افواج نے کوئی تبصرہ کرنے سے انکار کر دیا۔ اسرائیلی چیف آف اسٹاف ہرزی حلوی نے اسرائیلی جرنیلوں کے ساتھ "تمام محاذوں پر دفاعی اور جارحانہ کارروائیوں کی تیاری" پر تبادلہ خیال کیا۔ اسرائیل کے حزب اختلاف کے رہنما یائر لاپڈ نے اسرائیل واپسی کا منصوبہ بناتے ہوئے اپنا دورہ امریکا مختصر کر دیا۔

### اقوام متحدہ
لبنان کے لیے اقوام متحدہ کی خصوصی رابطہ کار جینین ہینس-پلاشرٹ نے اس حملے کی مذمت کرتے ہوئے کہا کہ "شہری نشانہ نہیں ہونے چاہیں اور انھیں ہر وقت تحفظ فراہم کیا جانا چاہیے"۔ سیکرٹری جنرل کے ترجمان سٹیفن ڈوجارک نے کہا کہ تنظیم نے شہری ہلاکتوں پر افسوس کا اظہار کیا ہے اور خطے میں کشیدگی کے خطرات سے خبردار کیا ہے۔ 

### دیگر حکومتیں
حماس نے پیجر دھماکوں کا الزام اسرائیل پر عائد کیا، جسے اس نے "تمام قوانین کی خلاف ورزی کرنے والا جرم" قرار دیا۔ ایک بیان میں، حماس نے حزب اللہ کی "کوششوں اور قربانیوں" کی تعریف کی اور کہا کہ "یہ دہشت گردی کی کارروائی خطے پر صیہونی دشمن کی بڑی جارحیت کا حصہ ہے"۔ 

ایران نے ان حملوں کو "اسرائیلی دہشت گردی" قرار دیا اور متاثرہ افراد کو طبی امداد فراہم کرنے کا وعدہ کیا۔  اردن نے طبی امداد کی پیش کش کی۔ 

### نجی شعبہ
ایئر فرانس اور لفتھانسا نے حملوں کی وجہ سے پیدا ہونے والی سلامتی کی صورت حال کا حوالہ دیتے ہوئے تل ایوب کے لیے پروازیں معطل کر دیں۔ 

## حوالہ جات

زمرہ:لبنان میں دہشت گردی کے واقعات
زمرہ:لبنان میں دہشت گردی
زمرہ:لبنان سوریہ تعلقات
زمرہ:اسرائیل سوریہ تعلقات
زمرہ:اسرائیل لبنان تعلقات
زمرہ:ایران اسرائیل پراکسی تنازع
زمرہ:حزب اللہ
زمرہ:2024ء میں دھماکے
زمرہ:سیادی محاربہ
زمرہ:لبنان میں سیاسی قتل
زمرہ:بین الاقوامی تعلقات میں 2024ء
زمرہ:2024ء میں قتل عام
زمرہ:قتل عام
زمرہ:غزہ جنگ
زمرہ:لبنان میں اکیسویں صدی